রঙ্গীত নদী
রঙ্গীত নদী (দেবনাগরী: रंगीत) সিকিমের দক্ষিণ অংশ এবং কালিম্পং জেলায় প্রবাহিত একটি নদী। এটি তিস্তা নদীর একটি উপনদী। রঙ্গীত নদী পশ্চিম সিক্কিম জেলার হিমালয় অংশে উৎপত্তি লাভ করেছে। নদীটি জোরেথাং, পেল্লিং এবং লেগশিপ শহরগুলির নিকট দিয়ে প্রবাহিত হয়েছে। শেষের কয়েক কিলোমিটারে এটি তিস্তার সঙ্গে মিশেছে, যাকে ত্রিবেণী বলা হয়, এবং ত্রিবেণী একটি জনপ্রিয় বনভোজনের জায়গা।